Drukupė
Drukupė – upė Lietuvoje (Šalčininkų rajone), kurios vidurupis tapatus Lietuvos ir Baltarusijos sienai. Kairysis Gaujos intakas (mažųjų Nemuno intakų baseinas). Teka į pietvakarius, pietryčius, palei Daulėnus, Norviliškes, Skaivonis, Sabaliūnus, Vėžiakiemį, Vaškelius. Įteka į Gaują 63,9 km nuo jos žiočių. Upėvardis gali būti tiek kilęs iš asmenvardžio Drùkas, tiek susijęs su latv. druķis („mažas, kresnas vaikas“), drukns („kresnas“).